Régent-diamanten

Régent-diamanten er en 140,64 karat diamant ejet af den franske stat og er udstillet på Louvre i Paris. I 2015 havde den en værdi på £48,000,000.

Historie

Opdagelse 
Ifølge legenden om diamanten, blev den opdaget af en mandlig slave i Kollur-minen nær Krishna-floden, og den blev gemt af slaven i et bensår, som han fik i flugten fra Belejringen af Golconda. Slaven fandt vej til den indiske kyst, hvor han mødte en engelsk kaptajn, som tilbød slaven 50% af alle profitter fra salget af diamanten i bytte for en sikker rejse ud af Indien. Kaptajnen slog imidlertid slaven ihjel og solgte diamanten til den store, indiske diamantsælger Jamchand.

Pitt-erhvervelsen 
I et brev til sin agent dateret til den 6. november 1707, skrev Thomas Pitt, guvernør af Fort St. George:"... Dette akkompagnerer modellen af en sten, som jeg for nyligt har set; den vejer 426 karat. Den er af en fortræffelig krystallinsk gennemsigtighed uden nogle fej, kun i den ene ende af den flade del er der to små fejl som kan fjernes under slibning, de ligger på stenens overflade, prisen, de beder for denne vidunderlighed er tohundredetusinde pagoder, men jeg tror, at den kan købes for mindre end et (hundredetusinde)"Pitt påstod at han havde købt diamanten fra Jamchand for 48.000 pagoder i det samme år, og den kendes derfor nogle gange som Pitt-diamanten. Pitt sendte diamanten til London gemt i hælen på sin søn Roberts sko ombord på Ostindiefartøjet Loyal Cooke, som stævnede ud fra Madras den 9. oktober 1702. Den blev senere slebet i London af diamantsliberen Harris mellem 1704 og 1706. Slibningen af diamanten tog to år og kostede omkring £5,000.

På tidspunktet cirkulerede der rygter om, at Pitt skulle have erhvervet sig stenen på en svigagtig måde, og en af datidens førende satirikere, Alexander Pope, skrev følgende linjer i sit værk Moral Essays:Asleep and naked as an INDIAN lay

An honest factor stole a gem away;

He pledged it to the Knigh, the Knight had wit,

So kept the diamond, and the rogue was bit.Pitt købte diamanten for det, der svarer til £3.522.000(2021) og fik den slebet til en 141 karat pudeformet brilliant.

Salget til den franske regent 

Efter mange forsøg på at sælge stenen til forskellige medlemmer af de europæiske kongefamilier, herunder Ludvig 14. af Frankrig, blev den købt af den franske regent, Filip af Orléans, Hertug af Orléans, i 1717 for £135,000 (svarende til £21,840,000 i 2021), efter påskyndelse af sin tætte ven og biografist, Louis de Rouvroy, duc de Saint-Simon. Stenen blev indsat i Ludvig 10. af Frankrigs krone ved hans kroning i 1722 og den blev sat ind i en ny krone for kroningen af Ludvig 16. af Frankrig i 1775. Den blev også brugt af Marie Antoinette til at udsmykke en hat. I 1791 blev den vurderet til en værdi på £480,000 (svarende til £61,420,000 i 2021).

I 1792, under den revolutionære furore i Paris, blev Régent-diamanten stjålet sammen med andre af Frankrigs kronregalier, men den blev senere genvundet. Den blev fundet i et loftskammer i Paris. Diamanten blev brugt som sikkerhed flere gange af Direktoriet og Konsulatet til at finansiere militære udgifter: 1797-98 blev den pantsat til entrepreneuren Sigmund Otto Joseph von Treskow fra Berlin og 1798-1801 til den hollandske Bank Vandenberg i Amsterdam. I 1801 blev diamanten permanent indløst af Napoleon Bonaparte.

Napoleon brugte den i parerbøjlen på sit sværd, designet af guldsmedene Odiot, Boutet og Marie-Étienne Nitot. I 1812 var den på kejserens tveægget sværd, som var et arbejde af Nitot. Napoleons anden hustru, Marie Louise af Østrig, tog Régent-diamanten med tilbage til Østrig under Napoleons eksil. Hendes far leverede den senere tilbage til de franske kronregalier. Régent-diamanten blev efterfølgende indsat i kronerne af Ludvig 18. af Frankrig, Karl 10. af Frankrig og Napoleon 3. af Frankrig.

Idag er Régent-diamanten indsat i et diadem designet til kejserinde Eugénie af Frankrig, og opbevares i skatkammeret i Louvre, Paris. Den har været udstillet der siden 1887. Eksperter har estimeret Régent-diamantens værdi til ca. £48,000,000.

Legende 
På grund af diamantens ombruste og infamøse historie, og de ulykker som ejerne har været udsat for, siges Régent-diamanten at være forbandet.

Referencer 

Diamant